Demokratiese Republiek van die Kongo - Geopende Deure
Demokratiese Republiek van die Kongo Demokratiese Republiek van die Kongo
Bevolking 89 505 000
Christelike bevolking 85 120 000 (95,1%)
2021 Ranglysposisie 40
2020 Ranglysposisie 57
40Demokratiese Republiek van die Kongo
Die Islamitiese ekstremistiese groep, Alliansie vir Demokratiese Magte (ADF), is verantwoordelik vir die vervolging van Christene in die oostelike deel van die land, asook vir aanvalle op Christene en kerke. Die aanvalle van die ADF en ander militante groepe in die DRK is die rede waarom geweld so 'n hoë risiko inhou vir die Christelike bevolking en kerke in die streek waar militante aktief is. Die geweld het tot meer as 'n miljoen interne ontwortelde mense gelei.
Verder is die risiko vir volgelinge van Jesus ook groot om ontvoer te word en dat hul huise vernietig kan word.
Bekeerlinge, beide vanaf Islam en stamgodsdienste, ervaar druk om aan nie-Christelike godsdienstige aktiwiteite en seremonies deel te neem. Verteenwoordigers van die Katolieke Kerk, wat in die openbaar daarop aangedring het dat die regering in ooreenstemming met die grondwetlike mandate by verkiesingspertye hou, het gerapporteer dat hulle weens hul voorspraak verbale teistering en inmenging ervaar het. Die vorige president van die DRK het onwettig in sy pos aangebly vir jare nadat sy termyn veronderstel was om te verstryk.
Ontmoet Mama Teseli
"Dit was nag. Ons het oral geweerskote gehoor, so ons het gevlug… ons het niks saamgevat nie. Nou bly ons hier op die vlakte. Geen beddens nie, in die reën en son. Dit is regtig moeilik. Met al hierdie swaarkry onthou ek wat my man altyd gesê het… Ek vertel myself dat God in beheer is. Hy sal my trane afvee. My man het my geleer hoe om die Woord van God te lees, en Hy vertel vir my om in alle situasies dankbaar te wees. Dit is wat ek doen, want dit help my."
BID VIR DEMOKRATIESE REPUBLIEK VAN DIE KONGO (DRK).
Aanvalle deur Islamitiese ekstremiste het ernstige swaarkry vir die algemene bevolking, insluitende 'n groot aantal Christene, veroorsaak. Bid vir die Here se oorvloedige genade vir die Kerk terwyl hulle Christus se hoop in hierdie omstandighede probeer verkondig. Dit is moeilik om selfs aan die mees basiese behoeftes te voldoen. Bid asseblief vir die Here se voorsiening, krag en hoop.
Bid dat diegene wat die verlies van geliefdes moet verwerk die Here se vertroosting sal ervaar. Baie mense is ontvoer. Bid asseblief dat hulle veilig sal terugkeer.
Bid vir meer doeltreffende en suksesvolle strategieë vir militêre operasies wat daarop gemik is om die ADF en ander gewelddadige militêre groepe uit hul vestings te ontwortel.